Tokio Hotel

**Tokio Hotel** is e rockband uut Magdeburg in Duutsland. Ze zyn opgericht met de noame 'Devilish' in 2001 deur de twiliengbroers Bill e Tom Kaulitz, tegoare me Gustav Schäfer e Georg Listing, achter da ze makoar byn en optreedn lêern kenn enn. De broers Kaulitz moakn voogns nunder eign ol muziek van nundr neegn joar vors, deur da ze nundr stiefvoader enn achter gedoan. Schäfer e Listing kendn makoar al van in de muzieklesse. Achter da Bill Kaulitz mee a gedoan an 't programma *Kinder-Star-Search*, is nundern groep in 2003 ountdekt deur 'n Duutsn muziekproducent Peter Hoffmann.

## Carrière
Ip 15 augustus 2005 wird underne jiste single, *Durch den Monsun*, utgebrocht mi ne videoclip die dichte bie Berlijn was ipgenoomn. Da nummer wierd in gjil Dutsland direct nen immenske hit en t stond binnen de weke ip de jiste plekke in de Dutse hitparade, en da bleef azwu vwor nog een poar weken. De gasten van TH moestn achter de grwute vakance vaneigens geweun weer noa skole, moar da wird veel te lastig deur al die reporters, fotograven en tv-teams die ip udder stondn te wachtn iedern dag. Dus damee gingen ze moar ip privélesse. 

Ip 19 september kwam ulder jiste album, *Schrei*, ut, davwoarn schreef zangre Bill Kaulitz de mjiste nummers. Da album skoot wuk direct na de jiste plekke van de Duitse hitlijstn. 't Succes bleek dus echt wel goed te zinne en ze groeidn rap ut tot de populairsten en succesvollsten Dutsen band woit. Wuk in Zwitserland en Oostenrijk gingen ze nog zjirre naar den top van de hitlijsten. Nen jisten tour, in december 2005, was achter een poar doagen al gjiltergans utverkocht. Vwo die reden wird in februari/maart 2006 nen extra tour ingelast, wavan da de tickets ipnieuw direct weg woaren. 't Totaal aantal bezoekers van de twji tours was wel mjir of 20.000 man. Wuk udder twjide album, *Zimmer 483*, da in 2007 ut kwam, was een grwut succes, en wuk ol udder singels van da album dan ze ton utgebracht ein. 

In 2007 brochten ze udder jiste ingels album ut. Een poar nummers van udder twji dutse albums wirden noar 't ingels vertoals en da kwam ip 't album *Scream* (dat in dutstoalige gebiedn wird uitgebrocht onder den titel *Room 483*). Als jiste single wird *Monsoon* utgebrocht, een vertoalinge van udder nummer *Durch den Monsun*. 't Nummer wird in verskjin Europeese landn een grwot succes woardeure da den band wok in de reste van Europa mjir en mjir bekend kwam. In 2008 wird er ton wok nen derden tour ondernoomn die deur gjil Europa ging. Azwu brochten ze wuk een live versie ut van udder album *Zimmer 483* en wok een DVD-ipnoame van jin van ulder concerts. Intussen woaren ze wuk ol bezig met Grwut-Brittanië en wuk butten Europa deure te breken. In Grwut-Brittanië es ulder succes tot nog toe redelijk kljinne. Aljinne de single *Ready, Set, Go!* kwam in de Britse hitlijstn, en ton nog moar ip de 77ste plekke. In Canada kwam dezelfsten single ut ip de 80ste plekke, terbinst, in Amerika ulder singles nog nie woaren binnengekomen in den Billboard Hot 100.

Ulder derde album ging jist utkomen tussen januari en moarte 2009, in 't duts en in 't ingels, moar 't kwam eigenlijk moar ip 2 oktober 2009 ut, onder de noame *Humanoid*.

Ip 12 mei moakten Tom en Bill Kaulitz bekend dat er nen nieuwen album ievers an 't ende van 2013 ging utkoomn, en den titel ging begunnen mee de letter 'K'. En jin van de singels derip ging begunnen met de 'G'. Ze moakten ip 16 december 2013 via Twitter en Facebook wok bekend dan ze nen nummer adn ipgenoomn tesoamen me den band Rock Mafia, Wyclef Jean en David Correy. 't Nummer noemde 'I Am' en me da liedje kwoamen ze tesoamen me 't Amerikaanse netwerk 'NFL Characters Unite' ut teegn discriminoatie, pestn en vworwordeeln.

Ip 3 september 2014 wird bekendgemaakt da ulder album *Kings of suburbia* ging utkoomn ip 3 oktober 2014.

## Discografie

### Albums

* 19 september 2005: *Schrei*
* 24 moarte 2006: *Schrei - so laut du kannst* (eripnoame van *Schrei*)
* 23 februoari 2007: *Zimmer 483*
* 30 november 2007: *Zimmer 483 - Live In Europe*
* 4 juni 2007: *Scream* / *Room 483*
* 15 april 2008: Scream (Amerikoanse versie)
* 02 oktober 2009: *Humanoid (Ingels)*
* 02 oktober 2009: *Humanoid (Duts)*
* 16 juli 2010: *Humanoid City Live (album)*
* 10 december 2010: *Best of*
* 3 oktober 2014: *Kings of suburbia*

### Singels

### DVDts

## Prizzen en onderskjidingen

### 2005
* oktober 2005: Comet (Beste Newcomer)
* oktober 2005: Comet (SuperComet)
* november 2005: EinsLive Krone (Beste Newcomer)
* december 2005: amber (Besten Pop National)
* december 2005: Bambi (Besten Pop National)

### 2006
* moarte 2006: Echo (Besten nationoale nieuwkoomer)
* moarte 2006: Regenbogen award
* moarte 2006: Steiger Award (Beste nieuwkoomer)
* meie 2006: Bravo Goldener Otto
* meie 2006: Bild Osgar Categorie Muziek
* juni 2006: Bravo Otto Hongarije (Beste Buttelandsen Band en Beste Buttelandsen nieuwkoomer)
* september 2006: Goldene Stimmgabel (Beste Dutsen Popband)
* november 2006: WMA's 2006 Londen (Best-Selling German Act)
* december 2006: EinsLive Krone (Beste Live-act)

### 2007
* januoari 2007: European Border Breakers Award (vwor udder album "Schrei")
* januoari 2007: BZ-Kulturpreis (Rock)
* moarte 2007: Echo (Besten Videoclip)
* april 2007: Bravo golden otto Superrock band
* meie 2007: Viva Comet (Super comet)
* meie 2007: Viva comet (Besten band)
* meie2007: Viva comet (Besten video)
* september 2007 : Festivalbar Verona
* september 2007 : Goldene Stimmgabel (Besten Groep internationoal)
* oktober 2007 : TMF Belgium (Besten Nieuwkoomer Internationoal)
* oktober 2007 : TMF Belgium (Besten Album Internationoal: Scream)
* oktober 2007 : TMF Belgium (Besten Popgroep Internationoal)
* oktober 2007 : TMF Belgium (Besten Videoclip Internationoal: Monsoon)
* november 2007: MTV (EMA Award) Europe Music Awards (Inter Act)
* december 2007: Kids Choice Awards (Italë) Band Of The Year 2007

### 2008
* Januoari 2008: NRJ Music Awards 2008 - *Best International Band*
* Januoari 2008: Rockbjören Awards 2008 - *Best International Band*
* Februoari 2008: Goldene Kamera 2008 - *Musik National*
* Februoari 2008: Echo: *Best Music Video*
* Meie 2008: Hitkrant - *Beste Concir*, *Grwutsten Hunk*& *Besten Rockband*
* Meie 2008: Comet 2008 - *Besten Live Act*, *Besten Band*, *Besten Video*, *Super Comet*
* September 2008: MTV Award (VMA Award) - *Best New Artist*
* November 2008: MTV (EMA Award) - *Headliner*

### 2009
* Meie 2009: Bravo Goldener Otto - Superband
* Meie 2009: TRL Awards Italië - Besten TRL Artiest van 't Joar
* Meie 2009: Comet Awards - Beste Online Sterre
* November 2009: MTV (EMA Award) - Best Group
* November 2009: Portret Choice Awards - Song of the Year "Automatic"
* November 2009: Portret Choice Awards - Album van 't Joar "Humanoid"

### 2010
* moarte 2010: regenbogen awards - best group
* meie 2010: comet awards - best liveact
* november 2010: Ema awards - best world stage

### 2011
* Moarte 2011: Bravoora Awards - Band of the Year
* Moarte 2011: Bravoora Awards - Star of the 20th Anniversary
* April 2011: MTV O Music Awards (USA) - Best Fan Army (Fan Army FTW
* Juli 2011: MTV Video Music Awards Japan - Best Rock Video
* Augustus 2011: 2Musica Awards - Best Fan Club : Aliens
* Augustus 2011: 2Musica Awards - Fashion Icon : Bill Kaulitz
* Augustus 2011: 2Musica Awards - Best Videography
* Augustus 2011: 2Musica Awards - Best Artist In A Versus
* Augustus 2011: 2Musica Awards - Best Rock Artist
* Oktober 2011: MTV O Music Awards (USA)- Best Fan Army (Fan Army FTW)
* December 2011: Peta2 6th Annual Libby Awards - Best Peta2 Ad

### 2012
* Moarte 2012: BRAVO OTTO (Germany)- Super-Band Rock- Bronze Otto
* Moarte 2012: Star Planete Awards 2012 (France) - Mister Winter 2012 : Bill Kaulitz
* April 2012: MTV Musical March Madness 2012 - Musical March Madness Champions
* Meie 2012: Q102's Online Competitions - Hottest Rocker Boys
* Juni 2012: 2Musica Awards - Best Fan Club : Aliens
* Juni 2012: 2Musica Awards - Best Artist In A Versus
* Juni 2012: MTV O Music Awards (USA) - Best Fan Army (Fan Army FTW)
* Augustus 2012: MTV Latin America Awards (Mexico) - Battle Of The Boy Bands

### 2013
* Juni 2013: MTV O Music Awards (USA) - Best Fan Army (Fan Army FTW)
* November 2013: MTV Music Awards (Europe) - Biggest Fans
* December 2013: Music Daily Awards (Hungary) - Biggest Fan Base

## Links noar andere websites
* Ulderen officieeln website